Mai puțini muzicieni britanici în Europa. Vedetelor din Marea Britanie nu le-au fost acordate condiții speciale de viză.
Artiștii britanici cer Guvernului lor vize pentru concerte pentru ei și echipele lor. Uniunea Europeană nu a acceptat condițiile speciale pentru artiști propuse de britanici. Acest lucru s-ar putea traduce prin mai puține concerte ale acestora în Europa.
Criza Covid-19 a avut un impact negativ asupra industriei muzicale din toată lumea. Și de parcă nu era de ajuns, artiștii britanici în schimb încep să se lupte și cu efectele post-Brexit.O petiție semnată de vedete precum Ronan Keating, KT Tunstall, Gary Kemp sau Tim Burgess, solicita posibilitatea de a călători fără vize în Europa pentru artişti şi echipele acestora.Guvernul britanic spune că a încercat să asigure condiţii mai bune pentru muzicieni în timpul negocierilor privind Brexit-ul, dar propunerile au fost respinse de Uniunea Europeană.Restricțiile de liberă circulaţie, care vor intra în vigoare începând de astăzi, între Marea Britanie şi UE, înseamnă costuri suplimentare pentru obţinerea vizelor sau alte documente. În condițiile astea e greu de crezut că, în viitor, vom mai vedea artiști britanici la festivalurile din România.